# NDIS कार्यबल क्षमता ढांचा

# (The NDIS Workforce Capability Framework)

## NDIS प्रतिभागियों और कर्मचारियों के लिए एक छोटी संदर्शिका

(The NDIS Quality and Safeguards Commission) (NDIS गुणवत्ता और सुरक्षा-उपाय आयोग) ने NDIS कार्यबल क्षमता ढांचा तैयार किया है।

इसे इस संदर्शिका में ढांचा कहा जाता है। आयोग साधन विकसित कर रहा है ताकि हर किसी को NDIS से जुड़े काम के लिए ढांचे का प्रयोग करने में सहायता दी जा सके। जब ये साधन तैयार हो जाएँगे तो ये [ढांचा वेबसाइट](https://workforcecapability.ndiscommission.gov.au/) पर उपलब्ध होंगे।

यदि आप एक प्रतिभागी या कर्मचारी हैं तो यह संदर्शिका उन मुख्य बातों का विवरण देती है जिन्हें जानना आपके लिए आवश्यक है।

### मैं एक NDIS प्रतिभागी हूँ – मैं ढांचे का प्रयोग कैसे कर सकता/सकती हूँ?

ढांचा यह वर्णन करता है कि आप अपने कर्मचारियों से आपकी सहायता करने की उम्मीद कैसे कर सकते/सकती हैं।

इसका यह अर्थ है कि सेवा प्रदाताओं और कर्मचारियों को क्या करना चाहिए, और आपके, आपके परिवार, या आपके देखभालकर्ताओं के साथ काम करते समय उन्हें कैसे व्यवहार करना चाहिए।

इसे आपके दृष्टिकोण से विकसित किया गया था। यह इस प्रकार के विषयों पर आधारित है: आपके अधिकार, आप क्या विकल्प ले सकते/सकती हैं, और आपके समर्थन तथा आपकी देखभाल पर आपका नियंत्रण।

अपने कर्मचारियों और सेवा प्रदाताओं के साथ बात करते समय आप ढांचे का प्रयोग कर सकते/सकती हैं।

यह आपको इस बारे में बात करने में सहायता दे सकता है कि आप क्या चाहते/चाहती हैं कि आपकी सहायता किस प्रकार की हो। यह आपको यह कहने में भी मदद दे सकता है कि आपके लिए क्या अच्छा या बुरा है।

### मैं एक NDIS कर्मचारी हूँ – मैं ढांचे का प्रयोग कैसे कर सकता/सकती हूँ?

NDIS में काम करने के लिए आप में कुछ निश्चित क्षमताएँ होनी आवश्यक हैं। क्षमता का अर्थ है अच्छी सेवाओं और सहायता प्रदान करने के लिए प्रवृत्तियाँ, योग्यताएँ और ज्ञान।

ये क्षमताएँ NDIS में काम करने वाले प्रत्येक व्यक्ति के लिए हैं। इसमें रिसेप्शनिस्ट, बागवान, सहायता कर्मी, या स्वास्थ्य तथा अलाइड हेल्थ पेशेवर जैसे नौकरियाँ शामिल हैं।

ढांचा यह वर्णन करता है कि जब आप प्रतिभागियों के साथ इन नौकरियों में काम करते/करती हैं तो वे क्या उम्मीद करते हैं।

ढांचा आपको अभी अपनी नौकरी और भविष्य में आपकी किन्हीं विभिन्न NDIS नौकरियों में अच्छा प्रदर्शन करने में सहायता दे सकता है।

यदि आप NDIS में काम करने के बारे में सोच-विचार कर रहे/रही हैं, तो ढांचा आपको यह निर्धारित करने में मदद दे सकता है कि क्या आप नौकरी में अच्छा प्रदर्शन करेंगे या नहीं।

### ढांचे के अनुसार NDIS कर्मचारियों को क्या करना चाहिए?

NDIS कर्मचारियों को प्रतिभागियों के साथ काम करते समय 5 मुख्य काम करने चाहिए:

1. अच्छे संबंध स्थापित करना

* प्रतिभागी के साथ अच्छे से संचार और काम करना
* प्रतिभागी को अपने अधिकार जानने और इनका प्रयोग करने में सहायता देना

1. यह जानना कि उनकी नौकरी में क्या शामिल है

* यह समझना कि उनका तरीका प्रतिभागी को कैसे प्रभावित कर सकता है
* यह समझना कि वे क्या कर सकते हैं और उन्हें सहायता की आवश्यकता कहाँ है
* अपना ध्यान रखना

1. विकल्प और नियंत्रण का समर्थन करना

* यह समझना कि प्रतिभागी के लिए क्या महत्वपूर्ण है
* यह समझना कि उनके लिए अच्छे जीवन का क्या अर्थ है
* प्रतिभागी को अपने खुद के विकल्प लेने में समर्थन देना
* जो वे करना चाहते हैं उन्हें वे करने में समर्थन देना।

1. उपस्थित रहना

* प्रतिभागी की ज़रूरतें पूरी करने के लिए उनके साथ काम करना
* अपने स्वास्थ्य एवं सुरक्षा का ध्यान रखने में उनकी सहायता करना

1. यह देखना कि प्रतिभागी के लिए क्या काम कर रहा है और क्या नहीं

* यह देखना कि वे कितनी अच्छी तरह समर्थन प्रदान करते हैं
* प्रतिभागी को यह बताने में समर्थन देना कि उन्हें क्या लगता है कि क्या काम कर रहा है या क्या काम नहीं कर रहा है।

### ढांचे में और क्या शामिल है?

कर्मचारियों के लिए यह ज़रूरी है कि वे पहचान की सम्मान और इसका समर्थन करें। हो सकता है कि उन्हें अतिरिक्त ज्ञान की आवश्यकता हो यदि प्रतिभागी:

* एबोरिजनल या टोरस स्ट्रेट द्वीपवासी पृष्ठभूमि से सम्बन्धित हो
* अंग्रेज़ी के अलावा कोई अन्य भाषा बोलता हो
* LGBTIQA+ हो।

कुछ कर्मचारियों को प्रतिभागी की ज़रूरतों के प्रकार पर निर्भर करते हुए विशेषज्ञ समर्थन कौशल की आवश्यकता हो सकती है। उदाहरण के लिए, रहन-सहन के प्रबंधों को बदलने या किसी स्वास्थ्य या आचरण समर्थन योजना का अनुसरण करने के लिए।

ढांचा प्रबंधकों और प्रशिक्षण प्रदाताओं को यह समझने में भी सहायता दे सकता है कि वे कर्मचारियों को अपनी नौकरी करने में सहायता कैसे दे सकते हैं।

और अधिक जानकारी के लिए:

* आप हमारी वेबसाइट पर जा सकते/सकती हैं:

workforcecapability.ndiscommission.gov.au

* या हमें इस पते पर ई-मेल भेज सकते/सकती हैं:

[workforcecapability@ndiscommission.gov.au](mailto:workforcecapability@ndiscommission.gov.au)

* या हमें इस नम्बर पर फ़ोन कर सकते/सकती हैं:

1800 035 544